ai4bharat/Pralekha huggingface dataset:
குடியரசுத் துணைத் தலைவர் செயலகம்
12-வது ஆசிய - ஐரோப்பிய நாடுகளின் உச்சிமாநாட்டில் பங்கேற்பதற்காக குடியரசுத் துணைத் தலைவர் பெல்ஜியம் புறப்பட்டுச் சென்றார்
ப்ரஸல்ஸில் இரண்டு நாட்கள் நடைபெறும் 12-வது ஆசிய- ஐரோப்பிய நாடுகளின்  உச்சிமாநாட்டில் பங்கேற்பதற்காக குடியரசுத் துணைத் தலைவர் திரு. எம். வெங்கையா நாயுடு பெல்ஜியம் புறப்பட்டுச் சென்றார்.
“உலக சவால்களுக்காக உலகப் பங்களிப்பாளர்கள்” என்பது ஆஸெம் உச்சி மாநாட்டின் மையப் பொருளாகும்.
ஆண்டுக்கு இருமுறை நடைபெறும் இந்த உச்சி மாநாடு, வர்த்தகம், முதலீடு, பாதுகாப்பு, சுற்றுலா ஆகிய துறைகளில் ஆசியா மற்றும் ஐரோப்பிய நாடுகளிடையே பேச்சுவார்த்தைக்கும், ஒத்துழைப்புக்கும் மிக உயர்ந்த தளமாக கருதப்படுகிறது. பருவநிலை மாற்றம் தொடங்கி, சுற்றுலா வரையிலான விஷயங்களில் விரிவான விவாதம் நடைபெறும் என்று எதிர்பார்க்கப்படும் இந்த உச்சிமாநாட்டில், 51 நாடுகளின் அரசுத் தலைவர்கள் பங்கேற்பார்கள் என்று எதிர்பார்க்கப்படுகிறது.
2017 ஆகஸ்ட் மாதம் குடியரசுத் துணைத் தலைவராக பொறுப்பேற்ற பின் அவர் முதல்முறையாக இந்த இருதரப்பு உச்சிமாநாட்டில் பங்கேற்கிறார்.
தொடக்க அமர்விலும் பங்கேற்கும் குடியரசுத் துணைத் தலைவர், பல்வேறு நாடுகளின் தலைவர்களுடன் கலந்துரையாடுவார். பெல்ஜியம் மன்னரை சந்திக்கவுள்ள அவர், உச்சிமாநாட்டிற்கிடையே ஆஸ்திரியா, போர்ச்சுகல், ஸ்விட்சர்லாந்து மற்றும் பிற நாடுகளின் அரசுத் தலைவர்களுடன் இருதரப்பு சந்திப்புகளை நிகழ்த்துவார்.
ஆன்ட்வெர்ப் ஆளுகைப் பகுதியில் அமைந்துள்ள மகாத்மா காந்தியின் சிற்பத்திற்கு மலரஞ்சலி செலுத்தும் குடியரசுத் துணைத்தலைவர், வில்ரிஜ்க்கில் உள்ள ஜெயின் கலாச்சார மையத்தில் இந்திய வம்சாவளியினரோடும் உரையாற்றுவார்.
அக்டோபர் 21-ஆம் தேதி, குடியரசுத் துணைத் தலைவர் இந்தியா திரும்புவார்.
மனித வள மேம்பாட்டு அமைச்சகம்
“இந்தியாவில் படிப்போம்” திட்டத்தின் கீழ் முதன் முறையாக இன்டுசாட் தேர்வை இந்தியா நடத்துகிறது
“இந்தியாவில் படிப்போம்” திட்டத்தின் கீழ் முதன் முறையாக மத்திய மனித வள மேம்பாட்டு அமைச்சகம் இன்டுசாட் தேர்வை நேற்று நடத்தியது. நேபாளம், எத்தியோப்பியா, பங்களாதேஷ், பூடான், உகாண்டா, தான்சானியா, ருவாண்டா, இலங்கை, கென்யா, ஜாம்பியா, இந்தோனேஷியா, மொரீஷியஸ் ஆகிய நாடுகளைச் சேர்ந்த கிட்டத்தட்ட 5,000 தேர்வர்கள் இந்தத் தேர்வை எழுதினர். தேசிய தேர்வு முகமை இணையதளம் வழியாக இதனை நடத்தியது. ”இந்தியாவில் படிப்போம்” திட்டத்தின் கீழ் தேர்ந்தெடுக்கப்பட்ட இந்திய பல்கலைக்கழகங்களில் படிப்பதற்காக, கல்வி உதவித் தொகை மற்றும் சேர்க்கைக்காக இன்டுசாட் தேர்வு அயல்நாட்டு மாணவர்களுக்கு நடத்தப்படுகிறது
பிரதமர் அலுவலகம்
ராணி லட்சுமிபாய் பிறந்த தினத்தை முன்னிட்டு பிரதமர் அஞ்சலி
ராணி லட்சுமிபாய் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“ஒவ்வொரு இந்தியனுக்கும் ராணி லட்சுமிபாய் ஒரு வழிகாட்டி. எப்பேர்ப்பட்ட இடர்பாடுகளையையும் எதிர்கொள்ளும் அவருடைய துணிச்சல் மற்றும் காலனித்துவத்தை வலுவாக எதிர்த்த அவரது உறுதிபாடு என்றும் மறக்கமுடியாதது. இவரை போன்ற மாமனிதர்களாலே இந்தியா சுதந்திரம் பெற்றது. அவரது பிறந்த தினத்தன்று அவரை நினைவு கூர்வோம்”, என்று பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
பொது சுகாதார சேவைகள் இயக்குநரக தலைவர் குறித்த செய்தி அறிக்கையின் கருத்து தவறானது
செவிலியர்களுக்கு எதிராக சுகாதாரம் மற்றும் குடும்ப நல அமைச்சகத்தின் பொது சுகாதார சேவைகள் இயக்குநரகத்தின்  தலைவரின் ‘கடுமையான கருத்து’ குறித்து
த மார்னிங் ஸ்டாண்டர்டில் வெளியான செய்தி தவறானது. செவிலியர்கள் குழுவின் கோரிக்கைகளை பிரதிநிதித்துவப்படுத்துவது குறித்து சில நாட்களுக்கு முன்பு சர்ச்சைக்குரிய கருத்து வெளியிடப்பட்டு, செவிலியர் தொழில் மீதான பரிவு இல்லாததை வெளிப்படுத்தும் வகையில் அந்த அறிக்கை வெளியிடப்பட்டிருந்தது.
செவிலியர்கள் உட்பட சுகாதார விஷயங்களின் தொழில்நுட்ப களஞ்சியமாக செயல்படும் இயக்குநரகம், அனைத்து தொழில்நுட்பம் சார்ந்த தகவல்களையும் அமைச்சகத்திடம் அளித்து வருகிறது. சுகாதாரத் துறையில் செவிலியர்கள் சார்ந்த விஷயங்கள், கொள்கை முடிவுகள் மற்றும் அவற்றின் அமலாக்கம் முதலியவை அமைச்சகத்தின் பொறுப்பில் உள்ளன. இவ்வாறு பணிகள் பிரிக்கப்பட்டு மேற்கொள்ளப்படுவதால் பொது சுகாதார சேவைகள் இயக்குநரகம் மற்றும் அமைச்சகத்திற்கு இடையே இணக்கமான உறவுமுறை இருந்து வருகிறது.
செவிலியர் ஆலோசகர், கூடுதல் தலைமை இயக்குநர் , துணை உதவி தலைமை இயக்குநர்  மற்றும் துணை செவிலியர் ஆலோசகர் ஆகிய செவிலியர் சம்பந்தமான தொழில்நுட்பப் பணிகள் இயக்குநரகத்தின் கட்டுப்பாட்டில் தற்போது உள்ளன. இந்தப் பணிகளை அமைச்சகத்திற்கு மாற்றுமாறு ஒரு சில செவிலிய சங்கங்கள் கோரிக்கை விடுத்து வருகின்றன. தொழில்நுட்ப ஆலோசனைகளை இயக்குநரகம் வழங்குவது, திட்ட அமலாக்கத்தை அமைச்சகம் மேற்கொள்வது என்ற தற்போதைய முறை திருப்திகரமாக உள்ளதால் இந்தக் கோரிக்கைக்கு அமைச்சகம் இசைவு தெரிவிக்கவில்லை.
செவிலியர் தொழில் மீது இயக்குநரகம் மிகுந்த உணர்வுபூர்வமாக இருப்பதோடு மருத்துவத் தொழில் துறையில் இதற்குரிய நிலை வழங்கப்பட வேண்டும் என்று விரும்புகிறது. தொழில்நுட்பம் சார்ந்த செவிலியர் பணியிடங்களை அமைச்சகத்தின் கட்டுப்பாட்டிற்கு மாற்றுமாறு செவிலியர்களின் ஒரு பிரிவு வலியுறுத்தி வருகிறது. செய்தி அறிக்கையில் குறிப்பிடப்பட்டுள்ள மின்னஞ்சல், இதுபோன்ற செவிலிய சங்கங்களுக்கான இயக்குநரகத் தலைவரின் பதிலாகும். இது தொடர்பாக இயக்குநரகத்தில் பெறப்பட்ட பிரதிநிதித்துவம் ஏற்றுக்கொள்ளப்பட்டது. மேலும் தனது இயக்குநரகம் அமைச்சகத்தின் ஒருங்கிணைந்த ஒரு பகுதி என்றும், செவிலியர்களின் பிரச்சினைகள் அனைத்தையும் தீர்ப்பதற்கு அமைச்சகத்தின் செவிலியர் திட்டப் பிரிவுடன் இணைந்து பணியாற்றுகிறது என்பதையும் இயக்குநரகத்தின் தலைவர் உறுதிப்படத் தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899354
சுகாதாரம் மற்றும் குடும்ப நலத்துறை அமைச்சகம்
லேடி ஹார்டிங் மருத்துவக்கல்லூரியில் ஆரோக்கியத்துக்கான சைக்கிள் பேரணிக்கு மத்திய சுகாதார அமைச்சகம் ஏற்பாடு
மத்திய சுகாதாரம் மற்றும் குடும்ப நல அமைச்சகம் ஆரோக்கியத்துக்கு சைக்கிள் என்னும் கருப்பொருளுடன் லேடி ஹார்டிங் மருத்துவக்கல்லூரியில் சைக்களோத்தான் பேரணிக்கு இன்று ஏற்பாடு செய்திருந்தது. ஆசிரியர்கள், பணியாளர்கள், மாணவர்கள் உட்பட ஏராளமானோர் மிகுந்த ஆர்வத்துடன் இதில் கலந்து கொண்டனர். மனநலம் மற்றும் உடல்நலத்தை மேம்படுத்தும் வகையில் இதுபோன்ற பேரணிகளுக்கு ஏற்பாடு செய்யப்பட்டு வருகின்றன. சுற்றுச்சூழலுக்கு உகந்த போக்குவரத்து வாகனம் என்பதை மக்களுக்கு அறிவுறுத்தும் வகையில் இந்தப் பேரணிக்கு ஏற்பாடு செய்யப்பட்டிருந்தது.
சைக்கிள் பேரணி நிகழ்ச்சிகள், நாடு முழுவதும் உள்ள 1.56 லட்சம் ஆயுஷ்மான் பாரத் – சுகாதார மற்றும் நலவாழ்வு மையங்களில் இன்று நடத்தப்படுகின்றன. ஆரோக்கியமான வாழ்க்கை குறித்த விழிப்புணர்வை மேம்படுத்தும் நோக்கமாக கொண்டு கடந்த நவம்பர் மாதம் முதல் இத்தகைய நடவடிக்கைகள் மேற்கொள்ளப்பட்டு வருகின்றன. அனைத்து நலவாழ்வு மையங்களிலும் ஒவ்வொரு மாதமும் 14-ந் தேதி ஆரோக்கிய மேளாக்களும் நடத்தப்படும். இந்த நிகழ்ச்சிகளில் யோகா, தொலை மருத்துவ ஆலோசனை, ஊட்டச்சத்து ஆலோசனை, காய்ச்சல் போன்ற நோய்கள் கண்டறிதல் உள்ளிட்ட நிகழ்ச்சிகளும் நடத்தப்படும்.
சைக்கிள் பேரணி உள்ளிட்ட இத்தகைய பல்வேறு முன் முயற்சிகளை, “பசுமை எம்பி” என அறியப்படும் மத்திய சுகாதாரத்துறை அமைச்சர் டாக்டர் மன்சுக் மாண்டவியா மேற்கொண்டு வருகிறார். இந்த முன் முயற்சியில் அனைவரும் கலந்துகொள்ள வேண்டும் என்று அமைச்சர் கேட்டுக்கொண்டுள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1899011
உள்துறை அமைச்சகம்
மத்திய உள்துறை அமைச்சர் திரு அமித் ஷா மற்றும் பாதுகாப்பு அமைச்சர் திரு ராஜ்நாத் சிங் இருவரும் 250 ஐசியூ படுக்கைகளுடன் கூடிய 1000 படுக்கை வசதிகள் கொண்ட சர்தார் வல்லபாய் பட்டேல் கோவிட்-19 மருத்துவமனையைப் பார்வையிட்டனர்
தில்லி கண்டோன்ட்மன்ட் பகுதியில் உள்ள 250 ஐசியூ படுக்கைகளுடன் கூடிய 1000 படுக்கை வசதிகள் கொண்ட சர்தார் வல்லபாய் பட்டேல் கோவிட்-19 மருத்துவமனையை மத்திய உள்துறை அமைச்சர் திரு அமித் ஷா மற்றும் பாதுகாப்பு அமைச்சர் திரு ராஜ்நாத் சிங் இருவரும் பார்வையிட்டனர். இந்த மருத்துவமனை மக்கள் நல்வாழ்வுக்கான மோடி அரசின் பொறுப்புணர்வை எடுத்துக்காட்டுவதாக உள்ளது. மக்கள் நல்வாழ்வுக்கான உந்துதலை முன்னெடுக்கவும், கோவிட்-19 நோய்த்தொற்றை இல்லாமல் ஆக்கவும் அதிக அளவில் நோயாளிகளை குணப்படுத்தி காப்பாற்றவும் இந்த மருத்துவமனை கட்டப்பட்டு உள்ளது. மத்திய உள்துறை அமைச்சகத்தின் கீழ் உள்ள டிஆர்டிஓ, சுகாதாரம் மற்றும் குடும்பநல அமைச்சகம், இராணுவம் மற்றும் டாட்டா சன்ஸ் நிறுவனம் ஆகியன இணைந்து இந்த மருத்துவமனையை ஒரு சாதனையாக 12 நாட்களில் உருவாக்கி உள்ளன.
மத்திய உள்துறை அமைச்சர் திரு அமித் ஷா இந்த தருணத்தின் போது சவால் மிகுந்த இந்த காலகட்டத்தில் தில்லி மக்களுக்கு உதவ வேண்டும் என்று பிரதமர் திரு நரேந்திர மோடி முழுமையான பொறுப்புணர்வுடன் உள்ளார் என்று தெரிவித்தார். அதனை வெளிப்படுத்தும் விதமாக இந்த கோவிட் மருத்துவமனையானது அமைந்துள்ளது. “இந்த நெருக்கடியான தருணத்தில், முனைப்புடன் இந்த நெருக்கடி நிலையை சமாளிப்பதற்காக மருத்துவமனையை உருவாக்கிய டிஆர்டிஓ,டாட்டாஸ் மற்றும் நமது இராணுவப் படையின் மருத்துவ பணியாளரகளுக்கு நான் நன்றியைத் தெரிவித்துக் கொள்கிறேன்” என்று அமைச்சர் மேலும் தெரிவித்தார்.
மத்திய சுகாதார அமைச்சர் டாக்டர் ஹர்ஷவர்ததன், உள்துறை இணையமைச்சர் திரு. ஜி.கிஷண் ரெட்டி, டெல்லி முதலமைச்சர் திரு.அரவிந்த் கேஜரிவால் மற்றும் டிஆர்டிஓ தலைவர் திரு ஜி.சதீஷ் ரெட்டி ஆகியோரும் இந்த நிகழ்வில் கலந்து கொண்டனர்.
மோடி அரசாங்கத்தின் முயற்சியால் 1000 படுக்கை கொண்ட இந்த சர்தார் படேல் கோவிட் மருத்துவமனை குறுகிய காலத்தில் சாதனையாக உருவாக்கப்பட்டு உள்ளது. டெல்லியில் தற்போது கோவிட்-19 தொற்றுள்ளோரின் எண்ணிக்கை அதிகரித்து உள்ளதோடு மருத்துவப் பராமரிப்பு தேவைப்படுகின்ற நோயாளிகளின் எண்ணிக்கையும் அதிகரித்து வருகிறது. கோவிட்-19 நோயாளிகளுக்காக தற்போது டெல்லியில் உள்ள மருத்துவமனை படுக்கைகளின் எண்ணிக்கையை அதிகரிக்க வேண்டிய அவசரத் தேவை குறித்து உள்துறை அமைச்சகமும் பாதுகாப்புத்துறை அமைச்சகமும் இணைந்து 14 நாட்களுக்குள் 1000 படுக்கைகள் கொண்ட மருத்துவமனையை உருவாக்குவதற்கான வழிமுறைகள் குறித்து விவாதித்திருந்தனர். மருத்துவமனையை உருவாக்குமாறு டிஆர்டிஓ-விடம் கேட்கப்பட்டது. மருத்துவமனையை இராணுவ மருத்துவச் சேவைகளைச் சேர்ந்த  மருத்துவர்கள், செவிலியர்கள் மற்றும் துணை பணியாளர்களைக் கொண்ட மருத்துவக்குழுவானது நிர்வகிக்கும். மருத்துவமனைக்கான இதர வசதிகளை டிஆர்டிஓ செய்யும். இதனோடு கூடுதலாக நோயாளிகளின் மனநலத்தைப் பராமரிக்க டிஆர்டிஓ நிர்வகிக்கும் பிரத்யேக உளவியல் ஆலோசனை மையமும் மருத்துவமனயில் உள்ளது. மாவட்ட நிர்வாகம் பரிந்துரைக்கும் கோவிட்-19 நோயாளிகள் இங்கு சேர்க்கப்பட்டு அவர்களுக்கு இலவசமாக சிகிச்சை அளிக்கப்படும். ஆபத்தானககட்டத்தில் உள்ள நோயாளிகள், எய்ம்ஸ் மருத்துவமனைக்கு அனுப்பப்படுவார்கள்.
12 நாட்களில் உருவாக்கப்பட்ட மருத்துவமனையானது 5 ஜுலை 2020ல் இருந்து செயல்படும். இந்த மருத்துவமனையை உருவாக்கியது என்பது தில்லியில் கூடுதலாக 11 சதவிகிதம் கோவிட்-19 படுக்கைகளை அதிகரித்து உள்ளதோடு, தற்போதைய நெருக்கடியான சூழலை சமாளிக்கவும் உதவும்.
(Visitor Counter : 205
பிரதமர் அலுவலகம்
மார்ச் 25-ந் தேதி கர்நாடகா செல்கிறார் பிரதமர்
ஸ்ரீமதுசூதன் சாய் மருத்துவ அறிவியல் மற்றும் ஆராய்ச்சி நிறுவனத்தை சிக்கபல்லபூரில் பிரதமர் திறந்து வைக்கிறார்
ஒயிட்ஃபீல்டு  முதல் கிருஷ்ணராஜபுர வரையிலான பெங்களூரு மெட்ரோ வழித்தடத்தை பிரதமர் தொடங்கிவைக்கிறார்
இந்த மெட்ரோ வழித்தடம் நகரின் போக்குவரத்தை மேலும் எளிதாக்குவதுடன் நெரிசலைக் குறைக்கும்
பிரதமர் திரு நரேந்திர மோடி 2023 மார்ச் 25-ந் தேதி கர்நாடகா செல்கிறார். அன்று காலை 10.45 மணியளவில் சிக்கபல்லபூரில் ஸ்ரீமதுசூதன் சாய் மருத்துவ அறிவியல் மற்றும் ஆராய்ச்சி நிறுவனத்தை பிரதமர் திறந்துவைக்கிறார். பிற்பகல் 1 மணியளவில் ஒயிட்ஃபீல்டு  முதல் கிருஷ்ணராஜபுர வரையிலான பெங்களூரு மெட்ரோ வழித்தடத்தை பிரதமர் தொடங்கிவைப்பதுடன், மெட்ரோ ரயிலில் பயணம் மேற்கொள்ளவுள்ளார்.
சிக்கபல்லபூரில் பிரதமர்
மாணவர்களுக்கு புதிய வாய்ப்புகளை ஏற்படுத்த உதவும் முன் முயற்சியாகவும், இப்பகுதி மக்களுக்கு சிறந்த சுகாதார வசதிகளை வழங்கும் நடவடிக்கையாகவும் பிரதமர் ஸ்ரீ மதுசூதன் சாய் மருத்துவ அறிவியல் மற்றும் ஆராய்ச்சி நிறுவனத்தை திறந்துவைக்கவுள்ளார். இந்த நிறுவனம், சிக்கபல்லபூரின் முட்டெனஹள்ளியில் சத்யசாய் கிராமத்தில் ஸ்ரீ சத்ய சாய் உயர்திறன் பல்கலைக்கழகத்தால் அமைக்கப்பட்டுள்ளது. ஊரகப்பகுதியில் அமைந்துள்ள இந்நிறுவனம் மருத்துவக்கல்வி மற்றும் சுகாதார வசதிகளை வணிகமயமாக்கும் நடவடிக்கைகளை தவிர்க்கும் தொலைநோக்குப் பார்வையில் அமைக்கப்பட்டுள்ளது. இந்நிறுவனம் மருத்துவக்கல்வி மற்றும் தரமான மருத்துவ வசதிகளை கட்டணமின்றி வழங்கவுள்ளது. இந்த நிறுவனம் 2023-ம் கல்வி ஆண்டில் இருந்து செயல்பட தொடங்கும்.
பெங்களூருவில் பிரதமர்
நாடு முழுவதும் நகர்ப்புறங்களில் உலகத்தரத்தில் போக்குவரத்து கட்டமைப்பை மேம்படுத்த வேண்டும் என்பதில் பிரதமர் சிறப்பு கவனம் செலுத்தி வருகிறார். இதன் ஒருபகுதியாக பெங்களூரு மெட்ரோ திட்டத்தின் 2-வது கட்டத்தின் கீழ் ஒயிட்ஃபீல்டு  முதல் கிருஷ்ணராஜபுரம் வரையில் அமைக்கப்பட்டுள்ள 13.71 கி.மீ. நீள வழித்தடத்தை பிரதமர் ஒயிட்ஃபீல்டு மெட்ரோ ரயில் நிலையத்தில் தொடங்கிவைக்கிறார். ரூ.4,250 கோடி மதிப்பில் அமைக்கப்பட்டுள்ள இந்த வழித்தடம் பெங்களூரு நகர பயணிகளுக்கு பாதுகாப்பான, விரைவான மற்றும் வசதியான பயணத்தை ஏற்படுத்தும் என்பதுடன், பயணத்தை எளிதாக்கி நகரில் போக்குவரத்து நெரிசலை குறைக்கும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 160.58 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 160.58 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.79 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791707
மனித வள மேம்பாட்டு அமைச்சகம்
டாய்கேத்தான் 2021 இறுதி போட்டி: மத்திய அமைச்சர்கள் திருமதி ஸ்மிருதி இராணி மற்றும் திரு சஞ்ஜே தோத்ரே தொடங்கிவைத்தனர்
டாய்கேத்தான் 2021 இறுதி போட்டியை மத்திய பெண்கள் மற்றும் குழந்தைகள் மேம்பாடு மற்றும் ஜவுளித்துறை அமைச்சர் திருமதி. ஸ்மிருதி இரானி மத்திய கல்வித்துறை இணையமைச்சர் திரு சஞ்ஜே தோத்ரே ஆகியோர் இன்று காணொலி காட்சி மூலம் தொடங்கி வைத்தனர். இந்நிகழ்ச்சியில் அரசுத் துறை செயலாளர்கள் மற்றும் உயர் அதிகாரிகள் கலந்து கொண்டனர்.
இந்த டாய்கேத்தான் 2021 போட்டியை, கல்வித்துறை அமைச்சகம் ஐந்து இதர அமைச்சகங்களுடன் இணைந்து நடத்துகிறது. சுற்றுச்சூழலுக்கு ஏற்ற, உள்ளூர் மலிவு விலை பொருட்களை பயன்படுத்தி இந்திய மற்றும் உலக சந்தைக்கு தரம் வாய்ந்த புதிய வகை பொம்மைகளை உருவாக்குவதில் டாய்கேத்தான் கவனம் செலுத்துகிறது.
இந்நிகழ்ச்சியில் மத்திய அமைச்சர் திருமதி ஸ்மிருதி இரானி பேசியதாவது:
நாட்டின் முதல் டாய்கேத்தான் போட்டி, உலகத்துக்கு அர்ப்பணிக்கப்படுகிறது. இந்தப் போட்டியில் கலந்து கொண்ட 17,749 குழுக்களுக்கு பாராட்டுக்கள். இந்த இறுதி போட்டியில் இருந்து புதிய கருத்துக்கள், வர்த்தகமயமாக்கப்படவுள்ளன. குழந்தைகளின் உளவியல் திறன்கள், ஞாபக சக்தி ஆகியவற்றில் பொம்மைகள் மிகப் பெரிய தாக்கத்தை ஏற்படுத்துகின்றன. குழந்தைகள் எதிர்காலத்தில் சுதந்திரமாக செயல்படுவதை உறுதி செய்வதில் மிகப் பெரிய பொறுப்பை உருவாக்குகிறது.
நமது குழந்தைகள் விளையாடும் 85 சதவீத பொம்மைகள் இறக்குமதி செய்யப்படுபவை மற்றும் பிளாஸ்டிக்கால் தயாரானவை. நீடித்த வளர்ச்சிக்கான பிரதமரின் உறுதிப்பாட்டில் இருந்து உற்சாகம் பெற்று, ஆராய்ச்சி அமைப்புகள் மற்றும் பொம்மை தயாரிப்பு நிறுவனங்கள் நீடித்து உழைக்கக் கூடிய பொம்மைகளை தயாரிக்க வேண்டும். நமது பொறியியல் ஆற்றல் மூலம், தொழில்நுட்ப வல்லுனர்கள், புதுமையான தொழில்நுட்பங்களுடன் கூடிய எலக்ட்ரானிக் பொம்மைகளை உருவாக்க வேண்டும்.
இவ்வாறு மத்திய அமைச்சர் ஸ்மிருதி இரானி கூறினார்.
மத்திய அமைச்சர் திரு சஞ்ஜே தோத்ரே பேசுகையில், ‘‘ இந்திய பொம்மை சந்தையின் மதிப்பு ரூ.1.5 பில்லியன் அமெரிக்க டாலர். பெரும்பாலான பொம்மைகளை நாம் இறக்குமதி செய்கிறோம். உலக பொம்மை சந்தையின் மதிப்பு 100 பில்லியன் அமெரிக்க டாலருக்கு மேல் உள்ளது. நாம் நமது சொந்த படைப்பாற்றல் மூலம் புதுமையான பொம்மைகளை தயாரித்து பொம்மை சந்தையில் இடம் பிடிக்க வேண்டும். இந்த டாய்கேத்தான் போட்டி, நமது இளைஞர்கள் புதுமையான பொம்மைகளை, உலகத்துக்காக இந்தியாவில் தயாரிக்க வழிவகுக்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729423
சுரங்கங்கள் அமைச்சகம்
ஜம்மு காஷ்மீரில் லித்தியம் கண்டுபிடிப்பு
இந்திய புவியியல் ஆய்வு மையம் 2020-21 மற்றும் 2021-22 ஆம் ஆண்டுகளில் ஜம்மு காஷ்மீரின் ரியாசி மாவட்டத்தின் சலால்- ஹைம்னா பகுதிகளில் பாக்சைட், அரிய தனிமங்கள் மற்றும் லித்தியம் குறித்த கனிம ஆய்வு திட்டத்தை மேற்கொண்டது. இதில் 5.9 மில்லியன் டன் லித்தியம் தாதுவின் வளம் உறுதி செய்யப்பட்டுள்ளது.
ஜம்மு காஷ்மீரின் ரியாசி மாவட்டத்தில் உள்ள சலால்-ஹைம்னாவின் கனிமத் தொகுதிப் பகுதியில் ஆங்காங்கே வீடுகள் உள்ளன. லித்தியம் வகை, தாதுவின் பண்புகள் மற்றும் லித்தியம் சேர்மங்களின் உத்தேசிக்கப்பட்ட இறுதி பயன்பாடு ஆகியவற்றைப் பொறுத்து லித்தியம் தாதுவின் செயலாக்கம் மற்றும் சுத்திகரிப்பு முறைகள் மாறுபடும். லித்தியம் தாதுவை லித்தியம் கனிம அடர்த்தியுடன் இணைப்பதற்கான தொழில்நுட்பங்களை உருவாக்கும் திறன் இந்தியாவுக்கு உள்ளது. ஆய்வக அளவில் கனிம அடர்த்தியிலிருந்து லித்தியத்தை பிரித்தெடுப்பதில் வெற்றிகரமாக சோதனை மேற்கொள்ளப்பட்டுள்ளது. ஜம்மு-காஷ்மீரில் உள்ள லித்தியம் கனிமத் தொகுதியை ஏலம் விடுவது குறித்த முடிவை ஜம்மு-காஷ்மீர் அரசு எடுக்கும்.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரங்கள் துறை அமைச்சர் திரு பிரல்ஹத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
டாக்டர் ஹர்ஷ் வர்தன், உணவு மற்றும் ஊட்டச்சத்து தொடர்பான கூட்டு ஆராய்ச்சி மற்றும் தகவல் பரவலுக்கான அறிவியல், தொழில்துறை ஆராய்ச்சிக் கவுன்சில்  மற்றும் உணவுப் பாதுகாப்பு, இந்தியத் தர நிர்ணய ஆணையம்  ஆகியவற்றுக்கு இடையேயான புரிந்துணர்வு ஒப்பந்தத்தில் கையெழுத்திடுவதற்கு தலைமை தாங்கினார்.
மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், சுகாதார மற்றும் குடும்ப நல அமைச்சகத்தின் கீழ் உள்ள உணவுப் பாதுகாப்பு மற்றும் தர நிர்ணய ஆணையம்  மற்றும் அறிவியல் அமைச்சகத்தின் கீழ் உள்ள அறிவியல் தொழில்நுட்பம், தொழில்துறை ஆராய்ச்சிக் கவுன்சில்  ஆகியவற்றுக்கு இடையேயான புரிந்துணர்வு ஒப்பந்தத்தில், மாநிலத்தின் சுகாதாரம் மற்றும் குடும்ப நல அமைச்சர் , திருமதி. எஸ். அஸ்வினி கே. சவுபே முன்னிலையில் இன்று கையெழுத்திட்டார். இந்த புரிந்துணர்வு ஒப்பந்தம் உணவு மற்றும் ஊட்டச்சத்துப் பகுதியில் கூட்டு ஆராய்ச்சி மற்றும் தகவல் பரவலை நோக்கமாகக் கொண்டுள்ளது.
இரு முக்கிய நிறுவனங்களின் திறன்களையும், திறமையானவர்களையும் ஒன்றிணைக்கும் இந்த புதுமையான நடவடிக்கைக்கு உணவுப் பாதுகாப்பு, தர நிர்ணய ஆணையம்  மற்றும் அறிவியல் தொழில்நுட்பம், தொழில்துறை ஆராய்ச்சிக் கவுன்சில்  இரண்டையும் வாழ்த்திய டாக்டர் ஹர்ஷ் வர்தன், இந்தப் புரிந்துணர்வு ஒப்பந்தம், CSIR - உடன் இந்திய வணிகங்களால் பயன்படுத்தப்படுவதற்கும் / அல்லது இணக்கங்களை ஒழுங்குபடுத்துவதற்கும் கிடைக்கும் புதுமையான தொழில்நுட்பங்களை அங்கீகரிப்பதன் மூலம் உணவுப் பாதுகாப்பு மற்றும் ஊட்டச்சத்து ஆராய்ச்சித் துறையில் உருவாக்கப்பட வேண்டிய தொழில்நுட்பத் திட்டங்களை அடையாளம் காண உதவும் என்று கூறினார். இது உணவு நுகர்வு, உயிரியல் ஆபத்து நிகழ்வு மற்றும் பாதிப்பு, உணவில் உள்ள அசுத்தங்கள், வளர்ந்து வரும் அபாயங்களை அடையாளம் காணுதல், அவற்றை நீக்குவதற்கான உத்திகள் மற்றும் விரைவான எச்சரிக்கை முறையை அறிமுகப்படுத்துதல் பற்றிய தரவுகளை சேகரிக்கும். உணவுப் பொருள்களின் தரம் மற்றும் பாதுகாப்பு குறித்து நம்பகமான அறிக்கையிடலுக்கான வழிமுறைகளை மேம்படுத்துதலுடன், சரிபார்ப்பதை நோக்கமாகக் கொண்ட நாடு முழுவதும் ஆய்வக வலையமைப்பின் தர உத்தரவாதத்தை வலுப்படுத்த இரு அமைப்புகளும் ஒத்துழைக்கும் என்று அவர் கூறினார்.
உணவுப் பாதுகாப்பு மற்றும் தர நிர்ணய ஆணையம்  மற்றும் அறிவியல் தொழில்நுட்ப, தொழில்துறை ஆராய்ச்சிக் கவுன்சில் க்கு இடையில் கையெழுத்திடப்பட்ட புரிந்துணர்வு ஒப்பந்தத்தில் பேசிய டாக்டர். ஹர்ஷ் வர்தன், “புரிந்துணர்வு ஒப்பந்தம் ஒரு மிக முக்கியமான படியாகும், இது உணவு மற்றும் ஊட்டச்சத்து, உணவு மற்றும் நுகர்வோருக்கான பாதுகாப்பான தீர்வுகள் ஆகியவற்றில் கூட்டு ஆராய்ச்சி மற்றும் தகவல் பரப்புதலை எதிர்பார்க்கும் இந்தியாவுக்கு ஒரு பிரகாசமான எதிர்காலத்தை உருவாக்கும். இந்தியாவின் இந்த இரண்டு பிரதான நிறுவனங்களுக்கிடையேயான ஒத்துழைப்பு புதிய உணவு முறை 2050 இன் பார்வையை நிறைவேற்றப் பங்களிக்கும்.
ராக்ஃபெல்லர் அறக்கட்டளை, SecondMuse, and OpenIDEO ஆகியோரால் வழங்கப்பட்ட ‘”Eat Right India’ movement” விருதுக்காக பத்து உலகளாவிய அமைப்புகளில் ஒன்றாக உணவுப் பாதுகாப்பு மற்றும் தர நிர்ணய ஆணையம்  தேர்ந்தெடுக்கப்பட்டதற்கு டாக்டர் ஹர்ஷ் வர்தன் வாழ்த்து தெரிவித்தார்.” 2050 ஆம் ஆண்டளவில் அவர்கள் உருவாக்க விரும்பும் மீளுருவாக்கம் மற்றும் ஊட்டமளிக்கும் உணவு முறையின் எழுச்சியூட்டும் பார்வையை உருவாக்கிய அமைப்புகளை இந்த விருது அங்கீகரிக்கிறது.
உள்நாட்டு விமானப் போக்குவரத்து அமைச்சகம்
ஏர் இந்தியா நிறுவனத்தின் உள்நாட்டு சந்தைப் பங்கு
உள்நாட்டு பயணியர் அடிப்படையில் 2016-17 ஆண்டுக்கு மொத்த பட்டியலிடப்பட்ட உள்நாட்டு பயணியர் நடவடிக்கையில் ஏர் இந்தியா நிறுவனத்தின் பங்கு 14 புள்ளி 2 சதவீதமாகும். உள்நாட்டு விமான பயணியர் எண்ணிக்கை வளர்ச்சி நாட்டில் கடந்த மூன்று ஆண்டுகளில் கீழ்கண்டவாறு அமைந்துள்ளது.
|
|
ஆண்டு
|
|
உள்நாடு
|
|
மொத்த பயணியர் 
|
|
% சென்ற ஆண்டிலிருந்து மாற்றம் 
|
|
2013-14
|
|
60.67
|
|
4.84
|
|
2014-15
|
|
70.08
|
|
15.52
|
|
2015-16
|
|
85.20
|
|
21.57
|
|
2016-17
|
|
103.75
|
|
21.77
இந்தத் தகவல்களை சிவில் விமானப் போக்குவரத்து துறை இணையமைச்சர் திரு ஜெயந்த் சின்ஹா மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் தெரிவித்தார்.
(Visitor Counter : 80
தகவல் மற்றும் ஒலிபரப்பு அமைச்சகம்
நியூஸ்ஆன்ஏர் வானொலி நேரலை ஒலிபரப்பு இந்திய தரவரிசை
பல்வேறு நாடுகளில் நியூஸ் ஆன் ஏர் செயலியில் அகில இந்திய வானொலியின் நேரலை ஒலிபரப்புகளுக்கான சமீபத்திய இந்திய தரவரிசையில், அகில இந்திய வானொலியின் தேசிய விவிதா பாரதி, ஏஐஆர் லக்னோ, எப் எம் ரெயின்போ லக்னோ, ஏஐஆர் வாரணாசி, எப் எம் கோல்ட் தில்லி ஏஐஆர் நியூஸ் 24/7 உள்பட 10 நகரங்கள் முன்னணியில் இடம்பெற்றுள்ளன.
உத்தரப்பிரதேச மாநிலத்தில் சட்டப்பேரவை தேர்தல் நடைபெறுவதையொட்டி, லக்னோ அதிகளவில் அகில இந்திய வானொலியின் செய்திகளை அண்மைக்காலத்தில் கேட்டுள்ளது. நியூஸ் ஆன் ஏர் செயலி தரவரிசையின் முதல் 10 இடங்களில் ஜெய்ப்பூரை பின்தள்ளி பாட்னா வந்துள்ளது. முதல் ஐந்து இடங்களில் லக்னோ அகமதாபாத், சென்னை, கொல்கத்தா, பாட்னா ஆகியவை இடம்பெற்றுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1802913
பாதுகாப்பு அமைச்சகம்
டிக்லிப்பூர் தீவில் பொன்விழா ஆண்டு வெற்றிச் சுடர்
அந்தமான் மற்றும் நிக்கோபார் படைப்பிரிவின் பொன்விழா ஆண்டு வெற்றிச் சுடருடன் கூடிய கூட்டுச் சேவைகள் மிதிவண்டிப் பயணம் 2021 ஆகஸ்ட் 9 அன்று டிக்லிப்பூரில் நிறைவுற்றது. ஐந்து நாட்களுக்கும் மேலாக 350 கிலோமீட்டர் மிதிவண்டிப் பயணம் மேற்கொண்ட குழுவினர் பயணம் நிறைவடைந்ததைக் குறிக்கும் விதமாக டிக்லிப்பூரில் உள்ள விளையாட்டு அரங்கை அடைந்தனர்.
இந்திய கடற்படை கப்பல் கொஹாசாவின் தலைமை அதிகாரி கேப்டன் சதீஷ் மிஷ்ரா முழு ராணுவ மரியாதையுடன் வெற்றிச் சுடரை பெற்றுக்கொண்டார். வடக்கு அந்தமான் உதவி ஆணையர் திரு சைலேந்திர குமார் மற்றும் டிக்லிப்பூர் காவல் துணை கண்காணிப்பாளர் திரு ஆர் கே சர்மா நிகழ்ச்சியில் பங்கேற்றனர்.
1971 போரின் வெற்றியைக் குறிக்கும் வகையில் டிக்லிப்பூர் மற்றும் அருகிலுள்ள கிராமங்களின் முக்கிய தெருக்களில் சுடர் எடுத்துச் செல்லப்பட்டு துண்டுப் பிரசுரங்கள் மக்களிடையே வழங்கப்பட்டன.
பின்னர், இந்திய கடற்படை படகான ஐஎன் எல்சியு 58-ன் மூலம் லேண்ட்ஃபில் தீவுக்கு சுடர் எடுத்துச் செல்லப்பட்டது. அறுபது கிலோமீட்டர் கடற்பயணத்தில் ஐஎன்எஸ் சர்யு மற்றும் ஐஎன் எல்சியு 54 உடன் வந்தன.
அந்தமான் மற்றும் நிக்கோபார் தீவு சங்கிலியின் வடகோடித் தீவாக லேண்ட்ஃபில் தீவு விளங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744384
-----
(Visitor Counter : 148
குடியரசுத் துணைத் தலைவர் செயலகம்
‘’உள்ளூர்’’ இந்தியாவை ‘’உலக’’ இந்தியாவாக மாற்ற ஒவ்வொரு இந்தியரும் சுயசார்பு இந்தியா பிரச்சாரத்தை மேற்கொள்ள வேண்டும் என குடியரசு துணைத் தலைவர் வலியுறுத்தல்.
புதுமையான கண்டுபிடிப்புகள் மற்றும் தொழில் முனைவதற்கான சுற்றுச்சூழலை உருவாக்குவதுடன், ‘’உள்ளூர்’’ இந்தியாவை ‘’உலக’’ இந்தியாவாக மாற்ற ஒவ்வொரு இந்தியரும் சுயசார்பு இந்தியா பிரச்சாரத்தை மேற்கொள்ள வேண்டும் என குடியரசு துணைத் தலைவர் திரு. எம். வெங்கையா நாயுடு வலியுறுத்தியுள்ளார்.
குடியரசு துணைத்தலைவர் மாளிகையில், காணொளிக் காட்சி மூலம் எலிமென்ட்ஸ் செயலி தொடக்க நிகழ்ச்சியில் உரையாற்றிய குடியரசு துணைத் தலைவர், உள்கட்டமைப்பை வலுப்படுத்துதல், நவீன தொழில்நுட்பங்களைப் பயன்படுத்துதல், மனித ஆற்றலை செழுமைப்படுத்துல், வலுவான விநியோகச் சங்கிலியை உருவாக்குதல் ஆகியவற்றின் மூலம் நாட்டின் பொருளாதார வளத்தை பெருமளவில் அதிகரிக்க ஊக்கமளிக்கும் நோக்கத்துடன் சுயசார்பு இந்தியா தொடங்கப்பட்டதாகக் கூறினார்.
பொருளாதாரத்தின் பல்வேறு பிரிவுகளில், நாடு முழுவதும் வளர்ச்சியை ஊக்குவிக்கும் இயக்கம் சுயசார்பு இந்தியா என்று குறிப்பிட்ட அவர், தொழில் தொடங்குவதற்கும், புதுமையை வளர்க்கவும் ஆரம்ப தளமாக இது திகழும் என்று கூறினார். ஊரக-நகர்ப்புற கூட்டுறவு மேம்பாட்டுக்கான சுற்றுச்சூழலை உருவாக்குவதற்கும் இது உதவும் என்றார் அவர்.
சுயசார்பு இந்தியாவுக்கான அழைப்பு, வெறும் பாதுகாப்பு வாதம் அல்லது தனிமை வாதத்துக்கான அழைப்பாக இல்லாமல், நாட்டின் உள்ளார்ந்த வலிமையை அங்கீகரித்து, உருவாக்குவதற்கு தேவையான நடைமுறைக்கேற்ற மேம்பாட்டு உத்தியைப் பின்பற்றுவதற்கான அழைப்பு என்று குடியரசு துணைத் தலைவர் கூறினார்.
எட்டு இந்திய மொழிகளில் இந்தச் செயலி கிடைக்கும் என்பது மகிழ்ச்சியளிப்பதாகத் தெரிவித்த அவர், அனைத்து முக்கிய இந்திய மொழிகளிலும் இது கிடைக்கச் செய்யப்படும் என நம்பிக்கை தெரிவித்தார்.
அறிவியல் மற்றும் தொழில்நுட்பம், பொருளாதாரம், பாதுகாப்பு அல்லது மனித மேம்பாடு என ஒவ்வொரு துறையிலும், இந்தியாவை முன்னணி நாடாக மாற்றுவதன் அவசியத்தை திரு. நாயுடு வலியுறுத்தினார்.
குரு பூர்ணிமாவை ஒட்டி, இந்தச் செயலியை நாட்டுக்கு அர்ப்பணித்த குடியரசு துணைத் தலைவர், சுயசார்பு இந்தியாவை நோக்கிய இந்த மாறுதல் நடவடிக்கையில், குருமார்களின் முக்கியமான பங்களிப்பை நினைவுபடுத்தினார்.
-------------------------------------------------------------------------------------------------------------------
(Visitor Counter : 187